6. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Ζ4/3204 της 13/27 Ιουν. 1973 (ΦΕΚ Β΄ 716) Περί αυξήσεως των υπό του Ταμείου Συντάξεων Προσωπικού Ε.Η.Σ. καταβαλλομένων συντάξεων Έχοντες υπ’ όψει:1)Τας διατάξεις της παρ. 4 του άρθρ. 1 του Ν.Δ. 4577/1966 «περί τροποποιήσεως και συμπληρώσεως της Νομοθεσίας περί Κοινωνικής Ασφαλίσεως και περί ετέρων τινών διατάξεων», 2)γνώμην του Διοικητικού Συμβουλίου του Ταμείου Συντάξεων Προσωπικού Ε.Η.Σ. (απόφασις 25.9.1972), 3)την υπ’ αριθ. 431/15.5.73 απόφασιν της Επιτροπής Οικονομικών Υποθέσεων, αποφασίζομεν: 1.Από της 1 Απρ. 1973 αι καταβαλλόμεναι υπό του Ταμείου Συντάξεων Προσωπικού Ελληνικών Ηλεκτρικών Σιδηροδρόμων συντάξεις αυξάνονται κατά ποσοστόν 8% δια το μέχρι του ποσού των 5.000 δραχ. τμήμα αυτών. 2.Της ανωτέρω αυξήσεως, υπολογιζομένης μέχρι του ως άνω ποσού της μηνιαίας συντάξεως, δικαιούνται οι συνταξιοδοτούμενοι κατά την 1.1.1973, ως και οι μετά την ημερομηνίαν ταύτην καθιστάμενοι συνταξιούχοι εφ’ όσον δια τον υπολογισμόν του ποσού της συντάξεως ελήφθησαν υπ’ όψιν αποδοχαί αναγόμεναι εξ ολοκλήρου εις χρόνον προγενέστερον της 1.1.1973 και η έναρξις συνταξιοδοτήσεως ωρίσθη προ της ημερομηνίας ταύτης. (Αντί της σελ. 536,07(β) Σελ. 536,07(γ) Τεύχος 568-Σελ. 121 Ταμείο Συντάξεων Προσ.Ελλ.Ηλεκτρ.Σιδηροδρόμων Αθηνών-Πειραιώς(ΤΣΠ-ΗΣΑΠ) 39.Η.λ.4-6 3.Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβή το 80% των αποδοχών ας θα ελάμβανεν ο συνταξιούχος εάν εξηκολούθει εργαζόμενος. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1466]